cyanic-selkie/wikianc huggingface dataset:
Ben X
Tuotanto
Kuvauspaikkoina olivat Gent, Maarkedal, Brugge, Dendermonde, Oudenaarde, Bryssel ja Calais. Kuvaukset kestivät 23. lokakuuta – 1. joulukuuta 2006.
Magneettinauha
Nauhan paksuus voi olla joitakin kymmeniä mikrometrejä.
Vaskiluodon rautatieasema
Radalla on nykyään vähän tavaraliikennettä ja jopa sen sulkemista on suunniteltu, mutta radan on kuitenkin nähty olevan elinkeinoelämälle hyödyllinen, ja se on päätetty kunnostaa. Laajoja ratapiha-alueita on purettu 2000-luvulla.
Volkswagen Golf VI
Volkswagen Golf (2008–2016)
Loppuvuoden 2009 uutuusmoottori oli 1,2 TSI (105 hv), josta tuli seuraavana kesänä myös 85-hevosvoimainen versio. vasen|pienoiskuva|Volkswagen Golf VI Cabriolet Vuonna 2011 Golf GTI:n 35-vuotisjuhlan kunniaksi esiteltiin GTI Edition 35, jossa moottorin teho oli nostettu 235 hevosvoimaan.
Kannabinoidihyperemeesioireyhtymä
Tapaa, jolla CHS:ää aiheutuu, ei tunneta.
Hoito
Oksentelu voi aiheuttaa nestehukkaa tai joidenkin elektrolyyttien vajetta. Nämä tulee vastaavasti hoitaa nesteytyksellä tai antamalla sopivia elektrolyyttejä. Neste- ja elektrolyyttilisät annetaan suonensisäisesti infuusiona.
Starachowicen piirikunta
Starachowicen piirikunta on yksi Świętokrzyskin voivodikunnan piirikunnista. Sen arvioitu väkiluku oli vuoden 2019 lopussa 89 576. Piirikunnan ainoa kaupunkikunta on hallintokeskus Starachowice. Neljä maalaiskuntaa ovat Brody, Mirzec, Pawłów sekä Wąchock ja niissä on kylien lisäksi yksi kaupunki; Wąchock.
Starachowicen piirikunnan työttömyysaste oli vuoden 2018 lopussa 8,1 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Starachowicen piirikunnassa arvioitiin olevan 89 576 asukasta, joista 51,5 prosenttia naispuolisia ja 48,5 prosenttia miespuolisia. Puolan väestönlaskennassa 2011 väkiluvun laskettiin olevan 79 470 ja sen ennakoidaan vuoteen 2050 mennessä pienenevän 67 496 asukkaaseen. Alle 18-vuotiaiden arvioitiin vuoden 2019 lopussa muodostaneen 15,9 prosenttia piirikunnan väestöstä, työikäisten 58,9 prosenttia ja eläkeikäisten 25,3 prosenttia väestön keski-iän ollessa 44 vuotta. Elävänä syntyneiden määrä oli vuonna 2019 yhteensä 683 lasta.
Kotiseutu (televisiosarja)
Kotiseutu (Heimat – Eine deutsche Chronik) on Edgar Reitzin ohjaama, käsikirjoittama ja tuottama saksalainen televisiosarja vuodelta 1984. Se kertoo pienen Hunsrückissä sijaitsevan saksalaisen kylän elämästä vuosina 1919–1982. Sarjan keskeinen henkilö on Maria Simon (Marita Breuer), jonka kautta kylän – ja maailman – tapahtumia seurataan 63 vuoden ajan. Elokuva käyttää sekä mustavalko- että värikuvausta.
Michael Rascher
Michael Rascher (s. 26. heinäkuuta 1965 Edmonton, Alberta) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991.
Monitoimityökalu
Lusikkahaarukka
Kellokosken tehdas Oy:n vuonna 1941 Suomen puolustusvoimille valmistaman lusikka-haarukkayhdistelmän mitat olivat seuraavat: Lusikan pituus 15,5 cm, haarukan pituus 14 cm, yhdistelmän pituus avattuna 23,5 cm, lusikan pesän koko 8 x 4,5 cm, haarukan piikkien pituus 4,5 cm ja varsien leveys 1,7 cm.
Leppävaaran kartano
Leppävaaran kartano syntyi 1913, kun Albergan kartano jaettiin Albergaan ja Leppävaaraan. Nimestään huolimatta Leppävaaran kartano sijaitsee Karakallion kaupunginosassa, Alberga puolestaan Leppävaarassa aivan Karakallion kaakkoispuolella.
Bercy
Bercy ennen vuotta 1860
pienoiskuva|Entinen Bercyn linna, joka sijaitsi [[Charenton-le-Pontiin vuonna 1860 liitetyllä alueella.]] pienoiskuva|Bercyn varastoalue vuonna 1856
Bercy kuului Saint-Paulin seurakuntaan. Vuonna 1677 Congregatio Patrum Doctrinae Christianae hankki alueen Bercystä. Vuodesta 1712 lähtien Bercy kuului tuolloin perustettuun Sainte-Margueriten seurakuntaan. Vasta vuonna 1791 se muodostettiin omaksi seurakunnakseen. Kun Ranskaan samoihin aikoihin perustettiin kunnallishallinto, Bercystä tuli myös oma kuntansa.
Tullimaksujen (octroi) välttämiseksi viinivarastot rakennettiin 1800-luvulla Pariisia tuolloin ympäröineen tullimuurin (mur des Fermiers géneraus) ulkopuolelle. Pääkaupunkiin tarkoitetut viinitynnyrit kuljetettiin sisämaasta Seineä pitkin jokilaivoilla Rapéelle ja varastoitiin Bercyssä sijainneisiin makasiineihin. Ranskan silloinen valtiovarainministeri Joseph-Dominique Louis osti makasiinit vuonna 1810 ja kunnostutti ne vuonna 1825.
Pariisin alueliitos 1860
Kesäkuussa 1859 annetulla lailla Pariisiin liitettiin kaikki Thiersin puolustusmuurin sisäpuoliset alueet. Tällöin myös Bercyn kunta lakkautettiin. Muurin sisäpuolinen alue liitettiin Pariisin 12. arrondissementtiin, ulkopuolella oleva osa Charentonin kuntaan.
Noël Brunet
Brunetille sävelsivät uusia teoksia monet säveltäjät, kuten Jean Papineau-Couture, Alexander Brott ja Jean Vallerand. Muun toimintansa ohella Brunet muun muassa opetti California Institute of the Artsissa ja toimi Chicoutimin konservatorion johdossa (1972–1973). Hänen oppilaidensa joukossa olivat Gilles Baillargeon, Langis Breton, John Charuk, Jasmine Perron, Gérald Sergent ja Jacques Verdon.
ISO/IEC 27000
ISO/IEC 27000 viittaa kasvavaan ISO/IEC-standardiperheeseen, jonka yhteinen otsikko on "Informaatioteknologia.Turvallisuus.Tietoturvallisuuden hallintajärjestelmät". Erityisesti ISO/IEC 27000 on sarjan ensimmäisen osan "Yleiskatsaus ja sanasto" tunnus.
ISO/IEC 27000:2009, Tietoturvallisuuden hallintajärjestelmät. Yleiskatsaus ja sanasto
Standardissa määritellään yleiset vaatimukset tietoturvallisuuden hallintajärjestelmän luomiselle, toteuttamiselle, käyttämisellä, valvonnalle, katselmoinnille, ylläpidolle ja parantamiselle. Standardissa esitetyt yleiset vaatimukset ovat sovellettavissa organisaation tyypistä, koosta tai luonteesta riippumatta.
Kehitys
Standardisarjasta vastaa kansainvälinen ISO/IEC JTC 1/SC 27 -komitea, erityisesti sen työryhmä 1 (WG1). Suomen osalta komitean ja sen työryhmien työ seuraa ja kansallisia kannanottoja lähettää SFS:n standardisointiryhmä 307 - Tietoturvatekniikat.
Sirkka Stormbom
Sirkka Stormbomin veli oli jääpalloilija Tauno Timoska.
Hans Henrik Estlander
Estlanderin vanhemmat olivat professori Carl Gustaf Estlander ja Helena Aurora Federley ja puoliso vuodesta 1894 Emma Sofia Hildegard Blomberg. Estlander tuli ylioppilaaksi 1887 ja suoritti oikeustutkinnon 1892, minkä jälkeen hän vielä opiskeli Lontoossa ja Wienissä. Estlander toimi Pohjoismaiden Osakepankin Kristiinankaupungin konttorin johtajana 1896–1905, Suomen Luotonantajayhdistyksen johtajana Helsingissä 1906–1916 ja Helsingin Osakepankin pääjohtajana vuodesta 1916. Asianajajana Kristiinankaupungissa hän työskenteli 1897–1905 ja oli Kristiinankaupungin valtuuston jäsen 1898–1905. Estlander oli aateliston edustaja valtiopäivillä 1904–1905 ja 1905–1906. Hän kuoli virkamatkalla Vaasassa.
Antoine Grimaldi
Tilanne pysyi samanlaisena Antoinen kuolinvuoteen 1784 saakka. Silloin Honoré III oli jo 64-vuotias.
Seeds of Hate / Crap
Seeds of Hate / Crap on grindcore-yhtyeiden Rotten Sound ja Mastic Scum split-albumi, joka on julkaistu vuonna 2002.
Kappaleet
Rotten Sound
Slussenin silta
Vihkiminen
Sunnuntaina 25. lokakuuta 2020 klo 11.00 kuningas Kaarle XVI Kustaa julisti Slussenin sillan vihityksi ja leikkasi kultanauhan kultaisilla saksilla. Myös kruunuprinsessa Victoria ja prinsessa Estelle osallistuivat vihkimiseen. Avajaisseremoniasta ei tullut kansanjuhlaa, koska yleisöä oli kehotettu pysymään kotona koronapandemian vuoksi. Virkaanastujaisiin osallistui myös kaupunkirakentamisesta vastaava pormestari Joakim Larsson (M) ja liikenteestä vastaava pormestari Daniel Helldén (MP).
Albertus Saksilainen
Albertus Saksilainen (n. 1320 – 8. heinäkuuta 1390) oli saksalainen filosofi, joka tunnetaan panoksestaan logiikan ja luonnonfilosofian alalla. Hän vaikutti Jean Buridanin ajattelun ja occamismin leviämiseen Italiaan ja Keski-Eurooppaan. Albertus toimi Halberstadtin piispana vuodesta 1366 kuolemaansa saakka.
Elämä
Albertus opetti Pariisissa vuosina 1351–1362. Vuonna 1353 hän toimi yliopiston rehtorina. Vuonna 1362 Albertus lähti paavi Urbanus V:n hoviin Avignoniin Rudolf IV Itävaltalaisen lähettiläänä neuvotellakseen Wienin yliopiston perustamisesta. Neuvottelut olivat menestyksekkäitä, ja Albertuksesta tuli yliopiston ensimmäinen rehtori vuonna 1356.
Filosofia
Myös Albertuksen kommentaari Aristoteleen teokseen Taivaasta oli vaikutusvaltainen, ja se syrjäytti lopulta Buridanin kommentaarin samasta teoksesta. Blasius Parmalainen luennoi siitä Bolognassa vuosina 1379–1382, ja myöhemmin se oli suosittu Wienissä. Myös teos Tractatus proportionum oli hyvin suosittu Italiassa.
Jaakko Loppi
Loppi oli kansanedustajana 1919–1922 edustaen Viipurin läänin itäistä vaalipiiriä. Hän oli myös Siikajoen kunnanvaltuuston puheenjohtajana.
Euregio Karelia
Euregio Karelia on kolmen Suomen maakunnan (Kainuun, Pohjois-Karjalan ja Pohjois-Pohjanmaan) ja Karjalan tasavallan muodostama yhteistyöalue ja yhteistyöfoorumi. Euregio Karelia perustettiin 24.2.2000 solmitulla sopimuksella, jonka allekirjoittivat Suomen puolelta yhteistyöalueen kolmen maakuntaliiton edustajat ja Venäjän puolelta Karjalan tasavallan ulkomaansuhteiden ministeri.
Luettelo Yön jäsenistä
Alkuperäiskokoonpano
Alkuperäiskokoonpano pysyi koossa Yön perustamisesta alkuvuodesta 1981 kolme kuukautta.
Euregio Karelia
Karelia ENPI CBC –ohjelma
Nykyisin Euregio Karelian alueella toimii Kainuun, Pohjois-Karjalan, Pohjois-Pohjanmaan ja Karjalan tasavallan välinen Karelia ENPI CBC -ohjelma. Kyseessä on rajan ylittävän yhteistyön ohjelma, joka jatkaa aiemmin Interreg II ja III A Karjala -ohjelmissa sekä Euregio Karelia naapuruusohjelmassa toteutettua yhteistyötä.
Lilla Ådholmen
Lilla Ådholmenin läheisyydessä on useita saaria ja luotoja, lähimpänä lounaassa on Haraholmen ja lännessä Miessaari.
Myös Kirkkonummella Porkkalanniemen itärannan läheisyydessä on saari nimeltään Lilla Ådholmen.
Sunnuntai (kappale)
Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Sunnuntai” oli yksi 35:stä eniten mainintoja saaneesta.
Kelly Chen
Ensimmäinen Kelly Chenin lukuisista elokuvarooleista tuli vuonna 1995. Näyttelijä-laulaja on valmistunut New Yorkin Parsons The New School for Designista.
Days Go By
Albumi debytoi Suomen virallisen listan sijalla 34.
Honor 10
Honor 10 on Huawein valmistama älypuhelin, joka julkaistiin 15. toukokuuta 2018. Se on Honor 9:n seuraaja. Honor 10 on osa Huawein valmistamaa Honor-mallistoa.
Trauenin tutkimuskeskus
Laitoksen tutkimustyö jakaantui kolmeen osaan:
Autoklinikka
Autoklinikka-yhtiöt on autojen pelti- ja kolari- ja tuulilasivaurioiden korjaamiseen erikoistunut vauriokorjaamoketju. Vuonna 1992 perustetulla Autoklinikalla on lähes 40 toimipistettä ympäri Suomen.
Julius Lindberg
Lindberg oli kansanedustajana 1914–1917 edustaen Vaasan läänin pohjoista vaalipiiriä ja 1922–1924 edustaen Uudenmaan läänin vaalipiiriä. Hän oli presidentin valitsijamiehenä vuoden 1925 presidentinvaaleissa ja hän toimi Pietarsaaren maalaiskunnan kunnanvaltuuston puheenjohtajana. Lindeberg oli Finlands svenska söndagsskolförbundin puheenjohtajana ja kuului Suomen lähetysseuran ja Suomen ruotsalaisen pappisliiton hallitukseen sekä Suomen kirkon pappisliiton keskushallitukseen.
Ostheim vor der Rhön
Thüringenin osavaltiossa sijaitseva Wasungen on Ostheim vor der Rhönin ystävyyskaupunki.
Osteoblastooma
Arviolta 40 %:ssa tapauksista osteoblastooma kehittyy selkärankaan. Tavallisesti osteoblastoomaan liittyvä kipu on vähäisempää kuin osteoidin osteooman aiheuttama. Osteoidista osteoomasta poiketen osteoblastooman kasvu yleensä jatkuu, ellei sitä hoideta. Osteoblastoomista arviolta yksi viidestä uusiutuu.
Lydia Baxter
Elämä ja työ
Siionin Kannel 1999 326 "Nään portin, oi se auki on ja rauhan asunnoista" (Suom. Olli Vuorinen 1876, uud. Lauri Thurén)
Wald (Zürich)
Sijainti
Wald sijaitsee Jonajoen laaksossa Zürichinjärven koillispuolella, Wetzikonin kaakkoispuolella ja Rütin koillispuolella. Kunnan suurimmat asuinkeskittymät ovat Waldin ja Laupenin kylät.
Julija Tšekaljova
Tšekaljova osallistui MM-kisoihin ensimmäistä kertaa vuonna 2007. Tuolloin hän oli 30 kilometrillä 22. ja sijoittui kuudenneksitoista 10 kilometrin matkalla. Tšekaljova oli Oslon kisoissa 2011 kahdestoista sekä 10 kilometrillä että yhdistelmäkilpailussa ja hiihti maansa kuudenneksi sijoittuneessa viestijoukkueessa. Val di Fiemmen MM-kilpailuissa 2013 hän sai pronssia 10 kilometrin vapaan hiihtotavan kilpailusta ja viestistä sekä oli yhdistelmäkilpailussa seitsemäs ja 30 kilometrillä 13:s. Sotšin olympialaisissa 2014 hän sijoittui viestissä kuudenneksi, 10 kilometrin perinteisen kilpailussa 11:nneksi ja yhdistelmäkilpailussa 15:nneksi. Lahden MM-kilpailuissa 2017 hän sijoittui yhdistelmäkilpailussa seitsemänneksi ja 30 kilometrin yhteislähtökilpailussa kymmenenneksi.
Janna Hurmerinnan diskografia
Studioalbumit
pienoiskuva|Janna 2015
John Onaiyekan
Onaiyekan sai 20. lokakuuta 1984 nimityksen Ilorinin piispaksi ja 7. heinäkuuta 1990 Abujan koadjuuttoripiispaksi. 28. syyskuuta 1992 Onaiyekanista tuli Abujan piispa, ja 26. maaliskuuta 1994 hän sai nimityksen sen arkkipiispaksi. Hänet ylennettiin kardinaaliksi 24. marraskuuta 2012, jolloin hän sai nimityksen San Saturninon kardinaalipapiksi. 3. heinäkuuta 2013 hän sai lisäksi nimityksen apostoliseksi hallitsijaksi Ahiaran hiippakuntaan.
Muggsy Bogues
Vain 160 senttimetriä pitkä Bogues on NBA:n historian lyhyin pelaaja. Pelipaikaltaan hän oli takamies.
Haltin häät
Kappaleen sanat
Myyttisessä menneisyydessä jättiläiset asuttavat käsivarren seutua. Kaunis Malla-neito on järjestämässä häitä, sulhasenaan nuori uljas Saana. Mallaa tavoittelee myös Ruotsin Peltsa, joka kuitenkin saa Mallalta rukkaset. Tämä seurauksena Peltsa aikoo estää häät, ja kutsuu mukaansa häijyt pohjanakat, Jäämeren velhot mukaan. Tämän seurauksena pohjoisesta vyöryy jää ja yltyy tuuli, jolloin juhlakansa pakenee, ja Saana kantaa Mallaa juosten sylissään turvaan. He eivät kuitenkaan ehdi, kunnes jäävät alle jään ja jähmettyvät Kilpisjärven rantaan. Aikakaudet muuttavat heidät tuntureiksi, ja Mallan kyyneleet kasvattavat Kilpisjärveä.
Irene Bredt
Bredt syntyi Bonnissa vuonna 1911 vanhaan tieteilijäsukuun. Koulunsa Bredt kävi Kölnissä. Nuorena tyttönä hän pääsi seuraamaan Fritz von Opelin suunnitteleman, 12 kiinteäpolttoaineisella raketilla varustetun Opel Rak-1-rakettiauton ennätysajoa, jossa kuljettaja, lentopilotti Volhart kiihdytti auton 100 km/h nopeuteen alle 8 sekunnin. Ajo teki 17-vuotiaaseen Ireneen suuren vaikutuksen.
Osvaldo Padilla
Padilla sai vuonna 1994 nimityksen apostoliseksi nuntiukseksi Sri Lankaan, 22. elokuuta 1998 Nigeriaan ja 31. heinäkuuta 2003 Costa Ricaan. 12. huhtikuuta 2008 Padilla nimitettiin apostoliseksi nuntiukseksi Koreaan ja 26. huhtikuuta sen lisäksi Mongoliaan.
Erik Grönwall
Nuoruus
Grönwall syntyi Knivstan kylässä, joka sijaitsee noin 48 kilometriä Tukholmasta pohjoiseen. Hän kävi musiikkileikkikoulun, jossa hän kiinnostui musiikin esittämisestä. Musiikkiuransa Grönwall aloitti soittamalla kitaraa paikallisessa punk-/rockbändissä. Lukioaikana hänen kiinnostuksensa vaihtui kitaransoitosta laulamiseen ja hänestä tuli tukholmalaisen RAID-metalliyhtyeen laulaja.
Idol
Grönwall oli ensimmäistä kertaa Ruotsin Idolin koelauluissa vuonna 2005, mutta hän ei päässyt koelaulukierrokselta jatkoon. Vuonna 2009 hän kuitenkin teki tuomaristoon suuren vaikutuksen Skid Row’n ”18 and Life” -kappaleella ja pääsi jatkoon. Kilpailun aikana Grönwall esitti muutamia rock-kappaleita, kuten Kissin ”Shout It Out Loud”, Iron Maidenin ”Run to the Hills” ja Queenin ”The Show Must Go On”.
Robert Léon Wattebled
Robert Wattebled (s. 5. kesäkuuta 1946 Calais) on ranskalainen roomalaiskatolinen piispa. Hänet vihittiin papiksi 26. toukokuuta 1974 ja nimitettiin Nimes'n hiippakunnan johtoon 30. tammikuuta 2001. Piispaksi vihkiminen seurasi 1. huhtikuuta. Pääkonsekraattorina toimi Jean-Paul Maurice Jaeger, jota avustivat Raymond Joseph Louis Bouchex ja Henri-François-Marie-Pierre Derouet.
Villa Vestanvik
Villa Vestanvikin toinen erikoisuus on rakennuksen rungon sisään tehty kookas veranta. Huvilan mansardikerroksen ikkunat ovat Thomélle tunnusomaiseen tapaan koristeelliset ja soikeat.
ISO 3166-2:SK
Koodit
Koodin ensimmäinen osa on ISO 3166-1 -standardin mukainen Slovakian maakoodi ”SK”. Toinen osa on aluekohtainen kaksikirjaiminen tunnus.
Gustav Bouramman
Maajoukkueura
Bouramman pelasi World U-17 Hockey Challengessa tammikuussa 2014. Hän on pelannut yhteensä sekä yhdeksän nuorten että poikien maaottelua.
Vesitähdet
Vesitähtilajeja
Vesitähtilajeista neljä kasvaa Suomessa. Niistä isovesitähti ja pikkuvesitähti on suuressa osassa maata yleisiä vesikasveja. Uposvesitähti on enimmäkseen rannikkoseuduilla kasvava ja lapinvesitähti harvinainen, lähes yksistään Pohjois-Suomessa kasvava laji. Näiden lisäksi ojavesitähti on kerran tavattu Suomessa.
Prass Press
Lehden ovat perustaneet Tchavdar Nikolov ja Christo Komarnitski. Koska Bulgariassa jakelupisteet ovat hallitusta lähellä olevan oligarkin omistuksessa, lehden tekijät toimittavat lehdet itse myyntipisteisiin. Lehden painos oli alkuun 10 000 kappaletta, ja sitä myytiin hyvin, mutta myynti on sittemmin pudonnut kahteen otteeseen.
Luca Cigarini
Ura
Cigarini oli mukana Italian joukkueessa Pekingin olympiaturnauksessa 2008. Hän lukeutui aikanaan Italian alle 21-vuotiaiden maajoukkueen vakiopelaajiin.
Jean-Christophe Péraud
Maastopyöräily
Péraud voitti maastoajon Euroopan-mestaruuden Kluisbergenissä 2005. Vuonna 2008 hän sai Pekingin olympialaisissa hopeaa maastoajossa sekä voitti joukkueviestin maailmanmestaruuden Val di Solessa ja Euroopan-mestaruuden St. Wendelissä
Amanda Harkimo
DJ:nä Harkimo on toiminut muun muassa Weekend Festivaaleilla, Jokereiden peleissä ja Suomessa järjestettyjen jääkiekon maailmanmestaruuskilpailujen virallisena DJ:nä. Hän aloitti DJ-työt 16-vuotiaana.
Johannes Alaranta (pastori)
Johannes Alaranta (s. 30. elokuuta 1978) on perniöläinen teologian tohtori ja oikeustieteen jatko-opiskelija, psykoterapeuttiopiskelija, kunnanvaltuutettu, pastori, tutkija, kirjailija ja bloggari, ja aktiivinen yhteiskunnallinen keskustelija. Hänet tunnetaan etenkin vanhoillislestadiolaisuuden kriitikkona.
Troels Troels-Lund
thumb|Troels-Lund syyskuussa 1920. Troels Troels-Lund (1840–1921) oli tanskalainen historiantutkija. Hänen 14-osainen pääteoksensa on Dagligt Liv i Norden i det sekstende Aarhundrede I-XIV, 1879–1901 (josta ensimmäinen osa Danmark og Norges Historie i Slutningen af det 16de Aarhundrede). Teos kuvaa Pohjolan historiaa sekä aineellisen että henkisen kulttuurin puolelta.
Hajime Kazumi
Kilpaura
Kazumi kilpaili menestyksekkäästi ensimmäissä Japanin mestaruuskilpailuissa 1992, jolloin hän sijoittui toiseksi hävittyään loppuottelussa Yoshihiro Tamuralle. Kaksikko kohtasi toisensa uudelleen seuraavan vuoden Japanin mestaruuskisoissa, jossa tällä kertaa Kazumi vei voiton ja otti samalla ensimmäisen mestaruutensa. Hän jatkoi menestystään ottelemalla jälleen mestaruudesta myös vuoden 1994 kilpailuissa. Kazumi kuitenkin hävisi loppuottelussa Yamaki Takeshille.
Abortti Suomessa
Keskustelua
Kansanedustaja Päivi Räsänen kertoi Paavalin synodin kirkkopäivillä vuonna 2008, että Raamattu antaa painavat perusteet vastustaa aborttia kaikissa oloissa. Ainoa poikkeus olisi valinta äidin ja sikiön hengen välillä. Suomen evankelis-luterilaisen kirkon piispat ovat Rakkauden Lahja -kannanotossaan vuonna 2008 todenneet, että ihmiselämä vaatii suojelua jo sikiövaiheessa, ja että "lupa elämän tuhoamiseen tulee rajoittaa vakaviin poikkeustilanteisiin".
Shōko Aida
Shōko Aida aloitti Winkin ajan jälkeen soolouran. Hän on näyttelijänä esiintynyt muun muassa Shunji Iwain elokuvassa Hana to Arisu (2004).
Billy
Billy on englanninkielinen miehen etunimi. Alkuperältään se on diminutiivimuoto nimestä Bill, joka taas on 1800-luvulla käyttöön tullut William-nimen muunnelma.
Severi Immonen
Seuraura
Immonen pelasi kaudella 2022–2023 SM-liigassa 29 runkosarjaottelua tehopistein 3+2=5. Hän pelasi loppukautensa pääasiassa IPK:n Mestis-joukkueessa, jossa Immonen pelasi 16 runkosarjaottelua.
Pedro Claro Meurice Estiu
Pedro Claro Meurice Estiu (23. helmikuuta 1932 – 21. heinäkuuta 2011) oli kuubalainen roomalaiskatolinen piispa. Hän sai pappisvihkimyksensä 26. kesäkuuta 1955, ja piispaksi hänet vihittiin 30. elokuuta 1967. Pääkonsekraattorina toimi Enrique Pérez Serantes, jota avustivat Adolfo Rodríguez Herrera ja Alfredo Ignacio Llaguno Canals.
Henrique Johannpötter
Johannpötteristä tuli Bacabalin piispa 2. joulukuuta 1989. Hän erosi tehtävästä hän erosi huhtikuussa 1997.
Sosso
Sosso oli muinaista Ghanaa seurannut soninkevaltio nykyisen Malin alueella. Se syntyi 700-luvulla Kaniagan alueelle, joka käsittää Banamban, Koulikoron ja Nioron piirit.
Molisenkroatia
Kielen tulevaisuus on epävarma. Sen lähimpiä sukulaiskieliä ovat sloveeni ja muut serbokrooatin variantit. .
Afganistanin islamilainen valtio
Talibanin nousu
Afganistanin levottomimmilla alueilla vallinnut sotaherrojen mielivaltainen hallinto tekaistuine veroineen ja tietulleineen sekä jatkuvat väkivallanteot ja ryöstöt saivat maan väestön epätoivon tilaan. Sekasortoisessa tilanteessa näyttämölle astui entinen mujahideen-sotilas Mullah Omar. Hän oli elantonsa saadakseen siirtynyt koraanikoulun opettajaksi, mutta kyllästyttyään sotaherrojen mielivaltaan hän kokosi oppilaistaan joukon mielivaltaisen ryöstelyn lopettamiseksi. Omarin joukko kukisti ja surmasi pienen sotaherrojen joukkion, ja kun viesti sankariteosta eteni, pieni ryhmä sai useita tukijoita ja se alkoi kasvaa suureksi liikkeeksi. Omar itse alkoi kutsua joukkoaan nimellä Taliban, joka tarkoittaa paštuksi opiskelijaa.
Talibanin kansansuosio kasvoi voimakkaasti, sillä kansa uskoi sen olevan vastavoima vallitsevalle anarkialle. Pian alkujaan pelkkä koraanikoulujen opiskelijoiden liike sai seuraajia myös entisistä kommunistien liittolaisista ja mujahideen-loikkareista, joista osa toi mukanaan Saudi-Arabian hallituksen tuen. Alkuvuonna 1995 Taliban oli vielä täysin tuntematon liike, mutta kolmessa kuukaudessa se otti hallintaansa tuolloisista 31 maakunnasta kaksitoista, ja enimmäkseen valloitus tapahtui ilman taistelua.
Kaukalopikaluistelu olympialaisissa
Tapahtumat
* (n) = näytöslaji
Egyptin iskut 2017
Tapahtumat
Terroristijärjestö Isis julistautui iskujen tekijäksi.
Keisei-rautatiet
Historia
Keisei-rautatiet perustettiin vuonna 1909 ja liikennöinnin yhtiö aloitti Tokion itäosissa marraskuussa 1912. Naritaan johtava linja valmistui vuonna 1930, Tokion päässä Uenoon saakka linjaa jatkettiin kolme vuotta myöhemmin. Pikajuna Skyliner aloitti liikennöinnin Uenon ja Naritan välillä vuonna 1973; Naritan kansainvälistä lentoasemaa se alkoi palvella vuonna 1978.
Sameli Ventelä
Ura
Kaudeksi 2021–2022 Ventelä palasi Slovakian Extraligaan ja siirtyi vuoden mittaisella sopimuksella HK 32 Liptovský Mikulášiin.
Oi, Susanna
Oi, Susanna (Oh! Susanna) on yksi yhdysvaltalaisen Stephen Fosterin tunnetuimmista lauluista. Vuonna 1848 julkaistussa laulussa mies laulaa rakastetulleen Susannalle luvaten kyllä palata kotiin laajoilta matkoiltaan ympäri USA:n eteläisten osavaltioiden. Laulu muodostui samana vuonna alkaneeseen Kalifornian kultaryntäykseen osallistuneiden miesten eräänlaiseksi tunnuslauluksi.
Sundiata Keïta
thumb|Malin kuningaskunta 1300-luvulla. Sundiata Keïta oli 1200-luvulla elänyt Malin kuningaskunnan perustaja. Hän hallitsi perimätiedon mukaan vuodesta 1235 vuoteen 1255 (toisen tiedon mukaan hänen hallituskautensa kesti 25 vuotta).
Krokotiilisalamanterit
Levinneisyys
Luontaisesti krokotiilisalamanterit ovat kotoisin Kaakkois-Aasiasta. Lajeja tavataan Kiinan, Vietnamin, Thaimaan, Burman, Intian ja Nepalin alueilla.
Radio 1 (Ruotsi)
Radio 1 on ruotsalainen kaupallinen puheradioasema, jonka omistaa ruotsalainen Modern Times Group. Radio 1 aloitti lähetykset 4. huhtikuuta 2011, jolloin se korvasi aiemman STAR FM:n.
Kanozeron kalliopiirrokset
thumb|Kanozeron kalliopiirrosten sijainnit. Kirjain viittaa kohteen nimeen tekstissä. Kanozeron kalliopiirrokset (ven. Канозеро) tulivat tutkijoiden tietoon vuonna 1997. Ne sijaitsevat Kanozeron järvellä olevissa saarissa Kuolan niemimaan lounaisosissa Murmanskin alueella Venäjällä noin 30 kilometriä Vienanmeren rannikolta pohjoiseen. Kuvia on toistaiseksi löydetty 18 ryhmästä yli tuhat piirrosta ja ne on ajoitettu noin vuosiin 4000–3000 eaa. .
Heikki Saari (toimittaja)
Heikki Saari (19. syyskuuta 1955 Kortesjärvi – 15. huhtikuuta 2018 Lahti) oli suomalainen toimittaja ja tietokirjailija. Saari työskenteli toimittajana muun muassa Ilta-Sanomissa ja Seurassa. Hän työskenteli ensin yleis- ja rikostoimittajana, mutta työ painottui myöhemmin politiikkaan. Vuodesta 2007 lähtien hän julkaisi useita mediamaailmaa ja politiikkaa käsitteleviä tietokirjoja. Kuollessaan hänellä oli valmisteilla suomalaista mediaa käsittelevä väitöskirja.
Merisodankäynti Georgian sodassa
Ukrainan hallituskriisi
Ukrainan presidentin ja pääministerin vastakkainasettelun jälkeen Ukrainan pääministeri Julija Tymošenkon ryhmittymä teki perustuslaillisella enemmistöllä oppositiossa olevan Alueiden puolueen kanssa lakiesityksiä, jotka parlamentarisoisivat edelleen Ukrainan valtiosääntöä. Meidän Ukrainamme veti tukensa pois hallituskoalitiolta ja Ukrainan presidentti Viktor Juštšenko lupasi julkisessa puheessaan, että ellei pääministerin ryhmittymä 30 vuorokaudessa muodosta hallitusta opposition kanssa, järjestää presidentti ennenaikaiset korkeimman radan vaalit.
Yhdysvaltain ja muun Naton läsnäolo
pienoiskuva|250px|SPS Almirante Juan de Borbon
Alueella ovat myös Yhdysvaltain rannikkovartioston kutteri Dallas, Puolan merivoimien Oliver Hazard Perry -luokan fregatti ORP Generał Kazimierz Pułaskin, Saksan laivaston FGS Lübeck sekä Espanjan laivaston SPS Almirante Juan de Borbón. . Lisäksi alueella on neljä Turkin merivoimien alusta.
Celia Weston
Myöhemmin Weston on niittänyt mainetta elokuvaosillaan. Elokuvien joukossa ovat Pieni mies Tate (1991), Kuolemaantuomittu (1995), Lumi peittää setripuut (1999), Soitellaan (2000), Satimessa (2001), Kaukana taivaasta (2002), Kuinka hukata kundi 10 päivässä (2003), Kylä (2004), Junebug (2005) ja Invasion – tunkeutujat (2007).
Ettore Mazzoleni
Mazzoleni seurasi Donald Heinsiä Toronton musiikkikonservatorion sinfoniaorkesterin kapellimestarina vuonna 1934. Hän oli myös Toronton sinfoniaorkesterin avustavana kapellimestarina vuosina 1942–1948 ja Toronton yliopiston oopperakoulun rehtorina. 1950-luvulla hän johti Toronton oopperafestivaalia. Lisäksi hän toimi muiden muassa CBC:n sinfoniaorkesterin, Québecin sinfoniaorkesterin, Vancouverin sinfoniaorkesterin ja Toronton filharmonikkojen vierailevana kapellimestarina. Hän johti Arthur Benjaminin teoksen Tale of Two Cities Pohjois-Amerikan-kantaesityksen vuonna 1954.
Sähkö Suomessa
Tuonnin asema Suomen sähköntuotannossa
Eduskunnan hyväksymän ilmasto- ja energiastrategian mukaan Suomen oman tuotantokapasiteetin tulee pystyä kattamaan huipun aikainen sähkönkulutus kaikissa kysyntätilanteissa. Nykyisellään tämä ei toteudu, vaan huippukulutustilanteessa tuonnilla katettava tuotantokyvyn ja kulutuksen välinen aukko on 1 300 MW. Yllättävät ongelmat tuotannossa tai tuonnissa voivat mutkistaa tilannetta. Sekä Venäjä että Ruotsi ovat ajoittain rajoittaneet sähkön vientiä Suomeen. Venäjän rajoitukset ovat toisinaan tulleet yllätyksenä ja lyhyellä varoitusajalla. Sähkön tuonti Venäjältä keskeytettiin 14.5.2022.https://www.fingrid.fi/globalassets/dokumentit/fi/kantaverkko/suomen-sahkojarjestelma/ajankohtaista05042022_sahkontuonti.pdf
Ornithoscelida
Vuonna 2017 eräässä Matthew Baronin, David Normanin ja Paul Barrettin Nature-lehdessä julkaistussa tutkimuksessa esitettiin että teropodit olivat läheisempää sukua linnunlantioisille kuin sauropodomorfeille, joiden kanssa ne perinteisen näkemyksen mukaan muodostavat Saurischian. Baron kollegoineen käyttivät tilaisuutta muodostaakseen virallisen määritelmän Huxleyn vanhalle termille.
Angekok
pienoiskuva|250px|Angekok esitettynä [[Dictionnaire Infernal kirjassa vuonna 1863.]] Angekok on inuittien keskuudessa käytettävä nimitys poppamiehestä. Myös Alaskan alkuperäisasukkaiden keskuudessa on esiintynyt samanlaisia poppamiehiä.
He Kexin
He voitti olympiakultaa eritasonojapuilta ja joukkuekilpailusta Pekingissä 2008. Nojapuufinaali oli äärimmäisen tasainen. He sai amerikkalaisen Nastia Liukinin kanssa samat pisteet, 16,725, mutta kiinalainen julistettiin voittajaksi parempien avaussuorituksen pisteiden perusteella. Aikaisemmin samana vuonna He oli voittanut nojapuilla kaksi maailmancupin kilpailua. Kiinan mestaruuden hän on voittanut eritasonojapuilla ainakin vuosina 2007 ja 2008. Vuoden 2009 MM-kilpailuissa He voitti kultaa eritasonojapuilla ylivoimaisesti: hopeamitalisti Kōko Tsurumiin kertyi finaalissa eroa 1,125 pistettä. Vuosina 2010 ja 2011 hän saavutti Kiinan joukkueessa joukkuekilpailun MM-pronssia. Lontoon olympialaisissa 2012 hän sai eritasonojapuilla hopeaa.
Kypärädelfiini
Meridelfiinien tieteellinen luokittelu menee luultavasti DNA-tutkimusten perusteella uusiksi, sillä suku Stenella vaikuttaisi olevan parafyleettinen ryhmä.
Senegalin kansallisarkiston kirjasto
Se vastaa kansalliskirjaston tehtävistä Senegalissa. Kansalliskirjaston luomisesta säädettiin vuonna 1976, ja kirjasto sai samana vuonna vapaakappaleoikeuden. Vuonna 1979 kirjasto alistettiin osaksi Senegalin kansallisarkistoa. Kansallisarkiston kirjasto julkaisee vuosittain Senegalin kansallisbibliografian päivityksen ja vastaa Senegalissa ilmestyvien julkaisujen ISSN-numeroinnista. Kirjastoa ja koko kansallisarkistoa johtaa Fatoumata Cissé Diarra.
Need for Speed: Undercover
Vastaanotto
Need for Speed: Undercover sai keskinkertaisen vastaanoton. GameRankings ja Metacritic antoivat Xbox 360 -versiolle pisteet 64.58 % ja 64/100, PlayStation 3 -versiolle 62.66 % ja 59/100,  Windows-versiolle 61.70 % ja 65/100,  Nintendo DS -versiolle 58.20% ja 59/100,  PlayStation 2 -versiolle 58.00 %, Wii-versiolle 53.92 % ja 54/100,  ja PlayStation Portable -versiolle pisteet 50.50 % and 52/100. Kritiikkiä tuli muun muassa helposta vaikeustasosta, toistosta ja huonosta rakennehuollosta. Yksi arvioija vertaili peliä Rockstar Gamesin Midnight Club: Los Angeles ja Electronic Artsin Burnout Paradise -peleihin.
Castell de Sant Mori
pienoiskuva|Castell de Sant Mori Castell de Sant Mori on espanjalainen keskiaikainen linna. Linna sijaitsee Kataloniassa Gironan maakunnassa. Linna tunnetaan myös nimellä Castell de Rocaberti.
Ferdinand Leitner
Bernard Haitink oli hänen oppilaansa.
Acrasia
Acrasia on fiktiivinen hahmo Edmund Spenserin "The Faerie Queene" -eepoksessa vuodelta 1590.
Anitškovin silta
thumb|Anitškovin silta thumb|Yksi neljästä sillan hevospatsaasta.
Watson (tekoäly)
Watson on IBM:n kehittämä tekoäly. Se on nimetty IBM:n perustajan Thomas J. Watsonin mukaan. Sitä on kehitetty David Ferruccin johdolla vuodesta 2007. Vuoteen 2014 mennessä IBM oli sijoittanut Watsonin kehittämiseen ja kaupallistamiseen miljardi dollaria.
Huopanahkajäkälä
Huopanahkajälälä (Peltigera canina) on nahkajäkälien sukuun kuuluva jäkälä. Sen yläpinta on vaaleanharmaa ja huopakarvainen. Alapinta on reunoilta valkoinen, mutta keskemmältä tummempi. Liuskat ovat 1–3 senttimetriä leveitä ja niiden reunat ovat alaspäin kääntyneitä. Se voi muodostaa jopa neliömetrien kokoisia toisiinsa sulautuvia kasvustoja. Se on yleinen koko Suomessa sammalten joukossa, kallioilla, kivillä, kuivilla niityillä ja kedoilla.
Agastya
250px|pienoiskuva|oikea|Agastya patsas Agastya on intialaisen mytologian hahmo, joka eli Intian niemimaan eteläosassa noin 3000 vuotta eaa. Hänen kerrotaan olleen pienikasvuinen intialainen patriarkka, joka tyhjensi valtameren, kun se halveksivasti roiskutti vettä hänen kasvoilleen. Hän oli tuolloin kävelyllä Vishnu-jumalan kanssa ja joi meren kuivaksi yhdellä kulauksella.
Vieras talossa
Vieras talossa perustuu espanjalaisen Juan Mayorgan näytelmään El chico de la última fila (2006), jonka pohjalta François Ozon sovitti elokuvan käsikirjoituksen. Elokuvan tuottajina olivat Éric ja Nicolas Altmayer ja Claudie Ossard. Elokuva sai elokuvakriitikoilta erinomaiset arvostelut ja oli ehdolla muun muassa kuuden Césarin saajaksi.
Tuotanto
Vieras talossa kuvattiin kahdeksassa viikossa elo-syyskuussa 2011. Elokuva kuvattiin Île-de-Francessa, jossa sen kuvauspaikkoina olivat Serris’n kunta Seine-et-Marnen departementissa, Mennecyn kunta Essonnen departementissa, Saint-Maur-des-Fossés’n kunta Val-de-Marnen departementissa, Boulogne-Billancourt’n kunta Hauts-de-Seinen departementissa ja Bry-sur-Marnen kunnassa sijaitsevat studiot Val-de-Marnen departementissa. Elokuvan viimeinen kohtaus kuvattiin Croissy-sur-Seinen kunnassa Yvelinesin departementissa. Vieras talossa -elokuvan budjetti oli 9,2 miljoonaa euroa ja tuotantoyhtiöinä olivat Mandarin Films, Mars Films, FOZ ja France 2 Cinéma.
Vastaanotto
Vieras talossa palkittiin Toronton elokuvajuhlilla Special Presentations -esityssarjan kansainvälisen elokuvakriitikkojen järjestön myöntämällä Fipresci-palkinnolla ja Espanjassa San Sebastiánin elokuvajuhlien pääpalkinnolla, parhaan elokuvan Kultaisella simpukalla. San Sebastiánin elokuvajuhlilla François Ozon palkittiin tuomariston parhaan käsikirjoituksen palkinnolla. Lisäksi hän oli ehdolla parhaan ohjaajan Hopeisen simpukan ja tuomariston erikoispalkinnon saajaksi. Ozon palkittiin myös Euroopan elokuva-akatemian myöntämällä parhaan käsikirjoittajan Euroopan elokuvapalkinnolla. Lisäksi Ozon oli ehdolla parhaan ohjaajan ja Fabrice Luchini roolisuorituksestaan parhaan miesnäyttelijän Euroopan elokuvapalkinnon saajaksi. Ranskassa Ernst Umhauer palkittiin lupaavimman nuoren miesnäyttelijän Lumièresilla. Vieras talossa oli ehdolla Ranskassa kuuden César-palkinnon saajaksi vuoden 2013 César-gaalassa.
Bibliometriikka
Matemaattiset mallit
Lotkan laki (Alfred J. Lotka) koskee tieteellistä tuottavuutta. Se on käänteisen neliön laki, joka kertoo, että n:n julkaisun kirjoittajien määrä tietyssä populaatiossa on 1/n².
Yleisurheilu kesäolympialaisissa 2008 – miesten keihäänheitto
Karsinnat
Molemmissa karsintaryhmissä oli 19 heittäjää. Jatkoon pääsi tuloksen perusteella. Loppukilpailupaikan raja oli 82,50 metriä. Loppukilpailuun pääsi kuitenkin tuloksella 79,70. Karsinnassa kullakin oli kolme heittoa.
Finaali
Finaali heitettiin 23. elokuuta
Sähköskootteri
Sähköskootteri voi tarkoittaa:
The Simpsons: Bart vs. the World
Pelaaminen
Tässä pelissä on myös bonus-pelejä. Esimerkiksi muistipeli, puzzle-peli ja trivia (jossa kysytään kysymyksiä koskien Simpsonit tv-sarjaa tuohon astisilta tuotantokausilta). Saadakseen pelin läpäistyä parhaan lopun, on pelaajan jokaiselta tasolta myös löydettävä piilotetut Hassu-lelut. Esimerkiksi yhdellä pohjoisnavan tasolla Hassu-lumiukko ja yhdellä Egyptin tasolla Hassu-muumio. Kaikkien Hassu-lelujen kerääminen avaa myös Hollywoodiin yhden erikoistason, joka pelaajan on myös läpäistävä ennen viimeistä pomotaistelua.
Zheng Zhi
Zheng Zhi (, s. 20. elokuuta 1980 Shenyang, Liaoning) on kiinalainen jalkapalloilija, joka edustaa kiinalaista Guangzhou Evergrandea. Hän aloitti uransa puolustajana, mutta siirtyi keskikenttäpelaajaksi. Siirto Shandong Lunengiin edisti Zhengin uraa ja hänestä tuli myöhemmin Kiinan maajoukkueen kapteeni, mikä johti siirtoihin Charlton Athleticiin ja Celticiin.
Nelli Matula
Tausta
Nelli Sofia Matula syntyi 18. joulukuuta 1995. Hän on kotoisin Espoosta. Matula syntyi musikaaliseen perheeseen; hänen isänsä soitti kitaraa ja pianoa laulamisen ohella, hänen äitinsä soitti viulua, ja neljä vuotta vanhempi veli soitti klarinettia ja jazz-pianoa. Nelli Matula aloitti tanssiharrastuksen kolmevuotiaana. Ennen alakoulua hän soitti nokkahuilua, jonka hän myöhemmin vaihtoi klarinettiin.
Aiheesta muualla
Nelli Matula Universal Musicin sivustolla
Kayes
Historia
Kayesin ja Koulikoron välisen rautatien valmistuttua siirtomaan pääkaupunki siirrettiin vuonna 1908 Bamakoon. Rautatieyhteys Senegalin Thièsiin valmistui vuonna 1923. Kayes sai osittaisen itsehallinnon vuonna 1919 ja täydet kaupunginoikeudet vuonna 1956. Vuonna 1960 siitä tuli Kayesin alueen keskus. Kaupungin merkitys liikennesolmuna kasvoi 2000-luvun alussa, jolloin Malin ulkomaankauppa siirtyi Norsunluurannikon sisällissodan takia Abidjanista Dakarin satamaan. Bamakon, Kayesin ja Dakarin välinen päällystetty maantie valmistui vuonna 2004.
Matkailu ja nähtävyydet
Kayesissa on kymmenkunta hotellia, joissa on 250 vuodepaikkaa. Kaupungissa käy vuosittain noin 2 000 matkailijaa. Nähtävyyksiä ovat siirtomaa-ajan hallintorakennukset. Lähistöllä sijaitsevat Médinen linnoitus sekä Paparahin ja Féloun putoukset.
Henk van der Grift
Van der Grift sijoittui Squaw Valleyn olympialaisissa 1960 kymmenenneksi 500 metrillä. Samana vuonna Davosin MM-kilpailuissa hän sijoittui yhteispisteissä 11:nneksi. Vuonna 1961 hän voitti maailmanmestaruuden 0,16 pisteen erolla neuvostoliittolaiseen Viktor Kositškiniin; yksittäisillä matkoilla hän oli 1 500 metrillä nopein, 500 metrillä toinen, 10 000 metrillä kolmas sekä 5 000 metrillä kahdestoista. Saman vuoden EM-kilpailuissa hän saavutti hopeaa. Vuonna 1962 hän sijoittui MM-kisoissa Kositškinin takana hopealle sekä EM-kisoissa neljänneksi. Seuraavana talvena hän ei enää menestynyt arvokilpailuissa ja lopetti uransa.
Arttu Tolonen
Toimittajana Arttu Tolonen on kirjoittanut pitkään mm. Suomen suurimpaan rock-lehteen Soundiin, jossa hänellä on kolumni. Hän oli mukana tekemässä Nuorgam-verkkomediaa.
Hallin lause
Ryhmäteoriassa Hallin lauseen mukaan ratkeavalla ryhmällä G, jonka kertaluku on mn, missä m ja n ovat keskenään jaottomia, on kertalukua m oleva aliryhmä. Hallin lause on siis yleistys Sylowin lauseesta.
Karva (kasvitiede)
Kasvien karvat ovat epidermistä ulkopuolelle tulevia rakenteita, ja ne voivat koostua yhdestä tai useammasta solusta. Karvat voivat olla yksinkertaisempia trikoomia eli solukarvoja tai monimutkaisempia emergenssejä eli solukkokarvoja. Karvatonta kasvinosaa kutsutaan yleensä kaljuksi kasvinosaksi. Jos kasvinosan pinnalla on runsaasti erilaisia karvoja, voivat karvat saada vihreän kasvinosan näyttämään harmahtavan- tai ruskehtavanväriseltä.
Tero Karvinen
Vuonna 2011 Tero Karvisen johtama ryhmä teki Kalevala-aiheisen Tulinen virta -teoksen Tammerkosken yli johtavan Frenckellin patosillan työmaa-aitaan. Karvinen ja kymmenkunta muuta graffitintekijää maalasivat myös Tampereen Posteljooninpuistossa olevan Hämpin parkin työmaa-aidan vuonna 2011.
Luettelo Mongolian pääministereistä
Mongolian tasavalta (1992–vuodesta)
! 30
Pelin henki (vuoden 1987 elokuva)
Vastaanotto
Elokuva sai ensi-iltansa 4. syyskuuta 1987 Venetsian elokuvajuhlilla, jossa se voitti neljä merkittävää palkintoa ja oli ehdolla myös Kultaisen leijonan saajaksi. Se sai myös muun muassa Golden Globe -ehdokkuuden käsikirjoituksestaan. The New York Timesin kriitikot valitsivat Pelin hengen vuonna 2004 yhdeksi kaikkien aikojen tuhannesta parhaasta elokuvasta maailmassa.
Omiya Ardija
Omiya Ardija on jalkapalloseura Saitaman kaupungista Japanista. Joukkue pelaa J. Leaguen 1. divisioonassa, maan korkeimmalla sarjatasolla.
Jagannath
Jagannathilla on veli Balarama ja sisko Subhadra.
Sallimus
Kertomus on luonteeltaan kepeä ja hyväntuulinen. Vaikka teoksessa esitetään satiiria uskonnollista suvaitsemattomuutta ja 1700-luvun Ranskan arvomaailmaa kohtaan, sen pääasiallinen teema on kohtalon arvaamattomuus. Päähenkilö Zadig on babylonilainen nuorukainen, joka onnea etsiessään kohtaa toistuvia vastoinkäymisiä ja vallanpitäjien ja naisten mielivaltaa. Lopussa Zadig oivaltaa, että vaikeuksien takana on sallimus, joka näkee kaiken ennalta ja jonka päämääränä on joko koetteleminen, rankaiseminen tai palkitseminen.
Jason Derulo
Vuonna 2019 Derulo näyttelee Rum Tum Tuggeria Tom Hooperin musikaalielokuvassa Cats.
Maltan Valioliiga
Maltan Valioliiga on Maltan jalkapallon korkein sarjataso. Se tunnetaan sponsorisopimuksen vuoksi myös nimellä BOV Premier League, mutta puhekielessä siihen viitataan yleensä nimillä Il-Kampjonat, Il-Lig tai Il-Premjer. Liigaa pelattiin ensimmäisen kerran vuonna 1909.
Se (vuoden 2017 elokuva)
Elokuva oli valtava menestys, joka yli 700 miljoonan dollarin tuotollaan rikkoi useita ennätyksiä, ja inflaatioon suhtautettuna elokuvasta tuli maailman tuottoisin R-luokitettu kauhuelokuva päihittämällä Manaajan, joka piti edellistä ennätystä hallussa 44 vuotta. Myös kriitikoilta elokuva sai ylistystä osakseen ja sitä pidetäänkin yhtenä onnistuneimpina Stephen Kingin teoksiin pohjautuvina filmatisointeina.
Elokuvan jatko-osa Se: Toinen luku sai ensi iltansa 6. syyskuuta 2019.
Wilhelm Ingves
Debyyttinsä Veikkausliigassa Ingves teki IFK Mariehamnin vierasottelussa Myllykosken Palloa vastaan 4. toukokuuta 2008. Samassa ottelussa hän myös teki liigauransa ensimmäisen maalin.
Kiekko-Oulu
Historia
Kiekko-Oulun naisten joukkue pelasi naisten I-divisioonassa kaudella 2011–2012 ja Mestiksessä kausilla 2012–2013 ja 2013–2014.
Nuristanilaiset
Asuinalue ja lukumäärä
thumb|vasen|175px|Nuristanilainen tyttö [[kabulilaisessa orpokodissa.]] Nuristanilaiset elävät Afganistanin Nuristanissa ja Pakistanin Chitralissa. Kansoista suurin ovat Alingarin sivujokien ja Kunarin laaksoissa asuvat katit, joilla on useita paikallisia ja heimonimityksiä. Läntisten ja itäisten katien välissä Pechin sivujoen Prasunin laaksossa ovat prasunit ja näiden eteläpuolella Waigalin keski- ja yläjuoksulla waigalit. Pechin ja Alingarin välisellä vuoristoseudulla asuvat aškunit ja Pechin keskijuoksulla näitä lähellä olevat vamat. Kansatieteellisessä kirjallisuudessa nuristanilaisiin luetaan toisinaan myös dardilaisia kieliä puhuvia kansoja kuten kalašat. 1980-luvulla nuristanilaisia arvioitiin olevan 150 000 henkeä, joista 140 000 asui Afganistanissa. Nykyisin he muodostavat arviolta 1 % Afganistanin väestöstä.
Historia
Alueen etnisillä ryhmillä on ollut näkyvä rooli Afganistanin sotaisessa lähihistoriassa. Vuodesta 1896 lähtien jatkunut kamppailu Nuristanin itsenäisyydestä muuttui 1970-luvun lopussa kenraali Issa Nuristanin johtamaksi taisteluksi kommunisteja ja neuvostojoukkoja vastaan. Myöhemmin nuristanilaiset ovat osallistuneet eri ryhminä Afganistanin sisällissotaan.
Elektroniikkainsinöörien seura
Seuran historiaa
Seura perustettiin 20.3.1926 aluksi harrastuspiirinä, kunnes rekisteröitiin 16.3.1929 nimellä Radioinsinööriseura r.y. Perustajat ja alkuvaiheen jäsenet tulivat lähinnä puolustusvoimien radiotoiminnan, yleisradiotoiminnan, korkeakoulun ja valtionhallinnon piiristä.
Elektroniikkainsinöörien Säätiö
Seuran rinnalla toimii Elektroniikkainsinöörien Säätiö. Sen omaisuus on vuosien varrella karttunut lahjoituksin ja onnistuneella sijoitustoiminnalla. Säätiölle tehtävät määräsuuruiset lahjoitukset ovat antajalleen verovapaita. Säätiö jakaa vuosittain noin 40 000 euroa stipendejä tutkimukseen, opiskeluun ulkomailla ja patentoinnin alkuvaiheisiin.
Mika Zibanejad
Mika Zibanejad (s. 18. huhtikuuta 1993 Huddinge, Ruotsi) on ruotsalainen jääkiekkoilija, joka pelaa NHL-joukkue New York Rangersissa. Hän on pelipaikaltaan keskushyökkääjä, mutta osaa pelata myös laidassa. Zibanejad on pelityyliltään moderni voimahyökkääjä. Zibanejadin vahvuuksiin kuuluu laukaus, hyökkäyspään pelaaminen, runko, kahden suunnan pelaaminen ja monipuolisuus. Hänen heikkouksiinsa kuuluvat voiman ja fysiikan puute. Hän laukoo oikealta.
Seuraura
Zibanejad pelasi ensimmäisen Elitserien-ottelunsa 7. joulukuuta 2010 Luleå HF:ää vastaan ja hän ensimmäisen Elitserien-maalinsa 15. tammikuuta 2011 MODOn Tuomas Tarkin taakse. Zibanejad voitti kauden aikana myös J20 SuperElitin pronssia. Hän teki helmikuussa 2011 kaksivuotisen jatkosopimuksen Djurgårdenin kanssa. Kauden 2010–2011 aikana Zibanejad pelasi Elitserienissä 26 runkosarjaottelua tehoin 5+4=9 sekä seitsemän playoff-ottelua tehoin 1+1=2.
Lokakuussa 2021 Zibanejad teki Rangersin kanssa kahdeksan vuoden mittaisen jatkosopimuksen.
Maajoukkueura
175px|thumb|right|Zibanejad alle 18-vuotiaiden maailmanmestaruuskilpailuissa vuonna [[Jääkiekon alle 18-vuotiaiden maailmanmestaruuskilpailut 2011|2011.]] Zibanejad oli ratkaisemassa alle 20-vuotiaiden maailmanmestaruutta vuonna 2012, sillä hän teki loppuottelussa Venäjää vastaan Ruotsin jatkoajalla syntyneen 1–0-voittomaalin. Zibanejad oli neljällä osumallaan Sebastian Collbergin ja Joakim Nordströmin kanssa joukkueen toiseksi parhaita maalintekijöitä Max Fribergin jälkeen.
Marie Misamu
Näyttelijänä Misamu esiintyi televisioelokuvissa ja Ngangura Mwézén elokuvassa Les habits neufs du gouverneur (2005). Vuonna 2015 hän aloitti säännöllisen työskentelyn Bienvenue Tukebanan ("Caleb") johtaman Cinarc-teatteriryhmän kanssa. Hän esiintyi ryhmän elokuvissa Sadakama ja Ba mama Bokilo. Hän suunnitteli itse esiintymisvaatteensa. Misamun tytär Ruth Misamu on seurannut äitinsä jalanjälkiä gospellaulajana.
Hr. Ms. Jacob van Heemskerck (1906)
Valmistus
Aluksen suojana oli panssarivyö, jonka paksuus oli viisitoista senttimetriä. Barbettien ja tykkitornien suojana oli kahdeksan senttimetrin panssarointi. Sen pääaseina oli kaksi 24 senttimetrin tykkiä, joiden lisänä aluksella oli kuusi viidentoista ja kuusi 7,5 senttimetrin tykkiä. Aseistuksen täydensivät neljä yhden naulan tykkiä ja kaksi 45 senttimetrin torpedoputkea. Aluksen miehistöön kuului 340 henkeä.
Palvelus
Alus lähti 16. toukokuuta 1910 IJmuidenista Sheernessiin. Se kuljetti prinssi Henryn Edward VII:n hautajaisiin, jotka pidettiin 20. toukokuuta. Loppumatkan viisi Britannian kuninkaallisen laivaston torpedovenehävittäjää saattoi alusta. Myöhemmin samana vuonna Belgian hallitsijapari teki valtiovierailun, jonka aikana he tutustuivat alukseen. Satamassa olleet sotalaivat ampuivat kunnialaukaukset. 24. heinäkuuta alus lähti Den Helderistä Yrjö V:n kruunajaisiin, jonka aikana se osallistui laivastokatselmukseen Spitheadissä 27. heinäkuuta.
Hr. Ms. Marten Harpertszoon Tromp (1904)
Valmistus
Alus tilattiin Amsterdamin telakalta ja sen köli laskettiin vuonna 1903. Alus laskettiin vesille 15. kesäkuuta 1904 ja se otettiin palvelukseen 5. huhtikuuta 1906.
Palvelus
Alankomaalainen rahtialus SS Rijperkerk paloi 17. marraskuuta 1923 Bastiassa. Tromp upotti palavan aluksen.
Pyhä Chad
Yorkin piispaksi nimitettiin 660-luvun alussa Wilfrid. Hän matkusti Ranskaan, jotta hänet voitaisiin vihkiä piispaksi näyttävässä seremoniassa. Wilfrid kuitenkin viipyi matkallaan niin kauan, että Northumbrian kuningas Oswiu luuli, ettei hän enää aikonut palata. Sen vuoksi kuningas nimitti piispanistuimelle Chadin, mikä tapahtui luultavasti jo vuonna 664. Nimityksestä nousi kuitenkin kirkollinen kiista. Piispan vihkimiseen tarvitaan vähintään kolme muuta piispaa, mutta Canterburyn arkkipiispa oli tuolloin juuri kuollut ja Wessexin piispaa syytettiin simoniasta eli kirkollisten vihkimysten myymisestä. Syytteistä huolimatta Wessexin piispa Wini oli yksi niistä piispoista, jotka vihkivät Chadin. Wilfrid ilmoittikin, että Chadin piispanvihkimys oli epäilyttävä, ellei jopa epäkanoninen.
Gustaf Adolf Schultz
Schultz työskenteli Åbo Underrättelserin päätoimittajana vuosina 1850–1859. Hän avusti Sanomia Turusta -lehteä ja toimi Åbo Underrättelserin musiikkiarvostelijana vuosina 1880–1888.
Oka (kasvi)
pienoiskuva|vasen|Okan maanpäällinen osa. Oka kasvaa noin 45 senttimetriä korkeaksi ja sen lehdet ovat kolmiosaisia. Okan mukulat ovat noin 15 senttimetriä pitkiä ja neljä senttimetriä leveitä. Ne sisältävät runsaasti tärkkelystä, ja ne ovat myös hyviä C-vitamiinin, raudan ja kalsiumin lähteitä. Väriltään ne ovat valkoisia tai punertavia ja pinnaltaan vahamaisia. Useimmilla lajikkeilla mukulat ovat hieman happamia ja samaan sukuun kuuluvan käenkaalin tavoin ne sisältävät jonkin verran myös oksaalihappoa.
Hr. Ms. Koningin Regentes
Valmistus
Alus tilattiin Amsterdamin telakalta ja sen köli laskettiin vuonna 1898. Alus laskettiin vesille 24. huhtikuuta 1900 ja se otettiin palvelukseen 3. tammikuuta 1902.